Source: http://www.ziuaveche.ro/revista-presei/george-soros-vrea-sa-anuleze-brexitul-297369.html/
Timestamp: 2018-09-20 20:48:18+00:00

Document:
George Soros vrea sa anuleze Brexitul! | Ziua Veche
George Soros vrea sa anuleze Brexitul!
Scris de : Z.V. 2018-05-31 07:33
Cum a ajuns CCR să o demită pe Kovesi, Băsescu dezvăluie chichița din decizia CCR, precum şi şeful DIICOT critică în termeni duri decizia CCR, dar şi cum a ajuns Schweighofer eminenţa cenuşie a lemnului din România sunt printre principalele subiecte ale zilei de 31 mai.
George Soros vrea sa anuleze Brexitul! Omul de afaceri american, George Soros, a anuntat lansarea, in Marea Britanie, a unei campanii in favoarea organizarii unui nou referendum, care ar urma sa anuleze rezultatele Brexitului, notează Jurnalul.ro.
Cum a ajuns CCR să o demită pe Kovesi. CCR l-a obligat pe preşedintele Klaus Iohannis să semneze decretul de revocare a şefei DNA, Laura Codruţa Kovesi. Însă decizia CCR ridică semne de întrebare: magistraţii au judecat ca şi cum preşedintele a contestat doar oportunitatea revocării, nu şi legalitatea deciziei luate de ministrul Justiţiei, potrivit Adevărul.
Florin Iordache, trei cuvinte pentru Kovesi: „Codruţa go home”. Deputatul PSD Florin Iordache a declarat că decizia prin care CCR a decis asupra existenţei unui conflict între ministrul Justiţiei şi preşedintele Klaus Iohannis, din cauza refuzului şefului statului de a o revoca pe şefa DNA, poate fi rezumată la trei cuvinte: „Codruţa go home”, relateazăCotidianul.
Băsescu dezvăluie chichița din decizia CCR! Cum poate scăpa Kovesi de revocare. Traian Băsescu a declarat, miercuri seara, că decizia CCR prin care i se cere președintelui Klaus Iohannis să o revoce pe șefa DNA, Laura Codruța Kovesi este definitivă și în general obligatorie, precizează Evenimentul Zilei.
USR susţine că Iohannis ar putea sa nu ţină cont de decizia CCR în privinţa revocării lui Kovesi. Ion Stelian, membru în Comisia specială pentru legile justiţiei, a declarat miercuri, că preşedintele Klaus Iohannis ar putea să nu ţină cont de decizia Curţii Constituţionale care îi cere revocarea din funcţie a Laurei Codruţa Kovesi, informează Gândul.
Ministrul Justiției: Mă aștept ca președintele să respecte decizia CCR și să emită decretul de revocare a șefei DNA. A doua variantă e să nu o respecte. Președintele e om și el. Ministrul Justiției, Tudorel Toader, a declarat, miercuri, că se așteaptă ca președintele Klaus Iohannis să respecte decizia Curții Constituționale și să emită decretul de revocare a șefei DNA, Laura Codruța Kovesi. Comentând că „președintele e om și el”, Toader a invocat și o a doua variantă, cea a refuzului șefului statului, echivalent în opinia sa cu nerespectarea Constituției, transmite Hotnews.ro.
Traian Băsescu la RFI: În locul lui Iohannis nu aș respecta decizia CCR. Decizia Curții Constituționale este ”de rară ticăloşie”, reacționează și fostul președinte Traian Băsescu. ”Practic, de azi, procurorii marilor parchete sunt subordonaţi guvernului politic” – continuă Traian Băsescu într-un mesaj postat pe pagina sa de Facebook. În evaluarea sa, CCR a întors justiţia la nivelul anilor 2004, în perioada Năstase. La RFI, Traian Băsescu elaborează și vorbește de crearea unui precedent extrem de periculos, prin care președintele ar urma să fie exclus din toate deciziile majore de numiri și subordonat astfel guvernului.
Tăriceanu: “Normal ar fi fost ca după această decizie, şefa DNA să demisioneze”. Călin Popescu Tăriceanu a declarat, miercuri, că după decizia luată de Curtea Constituţională cu privire la conflictul constituţional dintre ministrul Justiţiei şi preşedintele Iohannis, şefa DNA trebuia să demisioneze, scrie România Liberă.
Şeful DIICOT critică în termeni duri decizia CCR: ‘Este o aberație logică. A plasat parchetele sub exercițiul potențial discreţionar al ministrului Justiției’. Daniel Horodniceanu, procurorul şef al Direcţiei de Investigare a Infracţiunilor de Criminalitate Organizată şi Terorism (DIICOT), reacţionează dur la decizia Curţii Constituţionale de a-l obliga pe preşedinte să semneze decretul de revocare a şefei DNA, potrivit Stiripesurse.ro.
Partidul lui Cioloș propune modificarea modului în care sunt desemnați judecătorii CCR. Nu e în regulă! Ajungem să apărăm democrația de însăși CCR! Fostul premier Dacian Cioloș afirmă că prin decizii precum cea luată în cazul șefei DNA, Laura Codruța Kovesi, judecătorii Curții Constituționale transformă instituția într-un “jucător politic”, precizând că atât partidul pe care l-a inițiat “Mișcarea România Împreună”, cât și colegii săi de la Platforma România 100 susțin depolitizarea CCR, relatează Ziare.com.
Taxa despre care nu vorbeşte nimeni: la încasarea pensiei din Pilonul II, statul îţi ia 10% din toţi banii. În afara comisioanelor stabilite de legea pensiilor private obligatorii Pilon II, de 2,5% pe an din totalul contribuţiilor plătite şi 0,05% pe lună din activul net total al fondului, pensia aferentă Pilonului II mai este grevată şi de alte taxe. La expirarea perioadei de contribuţii, în momentul acordării pensiei propriu-zise, statul percepe impozitul pe venit de 10% din întreaga sumă. Din fericire, din acest an, nu se mai percepe şi CASS, publicăEconomica.net.
Cum a ajuns Schweighofer eminenţa cenuşie a lemnului din România, ce afaceri are şi ce profit obţine. Gerald Schweighofer este omul care controlează grupul austriac Holzindustrie Schweighofer, cel mai mare producător de cherestea din România şi unul dintre cei mai mari din lume. Potrivit informaţiilor publice despre grup, acesta a preluat compania de la părinţii săi, Franz şi Maria, iar în anul 1977 a deschis prima linie de profilare a buşteanului de mici diametre din lume, titrează Ziarul Financiar.
Companiile cu datorii de până la 10.000 lei vor putea participa la licitaţiile publice; Guvernul dă Ordonanță de Urgență. Companiile cu datorii la stat de până la 10.000 lei vor putea participa la licitaţii pentru achiziţii publice. Prevederea apare în Ordonanţa de Urgenţă referitoare la achiziţii publice care prevede creşterea limitei datoriei operatorilor economici sub care este permisă participarea la licitaţie de la 4.000 lei la 10.000 lei, informeazăLibertatea.
Exclusiv – Revoltă în vestiar: străinii fug cu mașinile de la Dinamo! Dinamoviștii nu și-au primit salariile, iar jucătorii care rămân liberi de contract la sfârșitul sezonului amenință că pleacă din România cu mașinile de serviciu primite de la club, notează Gsp.ro.
Simona Halep ţinteşte sus: “Simt că aici, la Roland Garros, pot juca cel mai bun tenis al meu”.Simona Halep a vorbit despre începutul dificil de meci cu Alison Riske, de la Roland Garros, câştigat în trei seturi, şi spune că a avut nevoie să se acomodeze cu zgura pariziană, aici unde mărturiseşte că poate juca cel mai bun tenis al ei. Românca a vorbit la conferinţa de presă despre starea sa fizică, partida cu Taylor Townsend şi relaţia mentală pe care o are cu Darren Cahill, scrie Fanatik.ro.
Alte stiri din: Revista Presei Afisari - 117

References: CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR